text: dummy
  
  publiceret: 2023-07-27 11:56:11+02:00
  Dummy bruges som et grafisk fagudtryk for en bogblok (materie) uden tryk på siderne. Den laves dels for at en planlagt bogs format, tykkelse, papir og vægt kan vurderes af bogudgiveren og det tekniske personale før trykningen – og dels for at bogbinderiet kan tage mål til færdiggørelsen (indbindingen) og en eventuel tilhørende bogkassette.
  Dummy bruges på dansk også i andre sammenhænge som udtryk for udkast, foreløbige udgaver, attrapper mv.